
ΠΕΡΙΕΧΟΜΕΝΑ 


ΑΠΟΦΑΣΕΙΣ 

Διατήρηση και μετονομασία του εκτός Προϋπολογι¬ 
σμού Ειδικού Λογ/σμού Μαθητικής Πρόνοιας σε 

«Ειδικό Λογ/σμό Μαθητικής Στήριξης». 1 

Σύσταση θέσεων προσωπικού στο Ι.Π.Ο.Δ.Ε. και καθο¬ 
ρισμός προσόντων και διαδικασίας πρόσληψης 

στις θέσεις αυτές. 2 

Συμπλήρωση της Γ2/2183/8.3.2001 Υ.Α. (ΦΕΚ409τ. Β'/ 

11.4.2001). 3 

Προμήθεια διδακτικών βιβλίων, βοηθητικών και λοι¬ 
πών υποστηρικτικών βιβλίων ΤΕΕ από την ελεύθε¬ 
ρη αγορά. 4 

Μετατροπή Γυμνασίου, συγχώνευση Πειραματικού 
Γυμνασίου, συγχώνευση Ενιαίων Λυκείων και μετα¬ 
τροπή αυτών σε Πειραματικό Ενιαίο Λύκειο. 5 

Σύσταση στο δήμο Θερμών Ν. Ξάνθης Αμιγούς Κοινο¬ 
τικής Επιχείρησης με την επωνυμία «Αμιγής Κοινο¬ 
τική Επιχείρηση Τοπικής Ανάπτυξης Θερμών 
(Κ.Ε.Θ.)». 6 


ΑΠΟΦΑΣΕΙ Σ 

Αριθ. ΙΒ/8448 (1) 

Διατήρηση και μετονομασία του εκτός Προϋπολογισμού 
Ειδικού Λογ/σμού Μαθητικής Πρόνοιας σε «Ειδικό 
Λογ/σμό Μαθητκής Στήριξης». 

ΟΙ ΥΠΟΥΡΓΟΙ 

ΟΙΚΟΝΟΜΙΚΩΝ - ΕΘΝΙΚΗΣ ΠΑΙΔΕΙΑΣ 
ΚΑΙ ΘΡΗΣΚΕΥΜΑΤΩΝ 

Έχοντας υπόψη τις διατάξεις 

1. Ν. 1646/51 «περί κυρώσεως και συμπληρώσεως του 
Α.Ν.1500/50 «περί ρυθμίσεως των εντός δημόσιας ληψο¬ 
δοσίας ειδικών λογ/σμών». 

2. Ν. 817/5.10.78 (ΦΕΚ.170/78). 

3. Τον νόμο 1824/88 άρθροδπαρ. 3 (ΦΕΚ 296/30.12.83) 
«Ρύθμιση εκπ/κών θεμάτων και άλλες διατάξεις». 

4. Τον Ν. 2362/1995 άρθρο 60 «Περί Δημοσίου λογιστι¬ 
κού κ.λπ.». 


5. Τον Ν. 2771/1999 (ΦΕΚ 280/4/1999) «Περί Ειδικού 
Λογ/σμού και άλλες διατάξεις». 

6. Το Π.Δ. 147/76 «Οργανισμός Κ.Υ. του ΥΠΕΠΘ». 

7. Το Ν.Δ. 1257/49 «Θέματα που αφορούν τον Ειδικό 
Λογ/σμό της Μαθητικής Πρόνοιας». 

8. Το Ν.Δ. 4320/63 άρθρο 1 κύρωση της αριθμ. 142/62 
ΠΥΣ - «Θέματα που αφορούν τη λειτουργία και το σκοπό 
του Ειδ. Λογ/σμού της Μαθητικής Πρόνοιας». 

9. Την αριθμ. 1039386/441/Α0006/21-4-2000 (ΦΕΚ 571/ 
Β/21.4.2000 κοινή απόφαση του Πρωθυπουργού και του 
Υπουργού Οικ/κών «Ανάθεση αρμοδιοτήτων Υπουργού 
Οικ/κων στους Υφυπουργούς Οικονομικών». 

10. Το γεγονός ότι με την έκδοση της απόφασης αυτής 
δεν προκαλείται επιπλέον δαπάνη στον κρατικό Προϋπο¬ 
λογισμό, αποφασίζουμε: 

1. Τη διατήρηση του εκτός προϋπολογισμού με αριθμό 
2646/8 Ειδικού Λογ/σμού με τον τίτλο «ΕΙΔΙΚΟΣ ΛΟΓ/ 
ΣΜΟΣ ΜΑΘΗΤΙΚΗΣ ΣΤΗΡΙΞΗΣ», που τηρείται στην Τρά¬ 
πεζα της Ελλάδος (Κεντρικό κατάστημα). 

2. Τη μετονομασία του «Ειδικού Λογ/σμού Μαθητικής 
Πρόνοιας» σε «Ειδικό Λογ/σμό Μαθητικής Στήριξης 
(Ε.Λ.Μ.Σ)». 

3. Σκοποί του Λογ/σμού (ΕΛΜΣ): 

Η στήριξη του έργου των εκπαιδευτικών με την δυνατό¬ 
τητα διεύρυνσης των εκπαιδευτικών γνώσεων και μεθό¬ 
δων, η δυνατότητα ευαισθητοποίησης των μαθητών σε 
θέματα κοινωνικά πολιτισμικά ο εμπλουτισμός των γνώ¬ 
σεων των μαθητών με μορφωτικά βιβλία και η καλλιέργεια 
του πνεύματος ευγενούς άμιλλας ή συνεργασίας μέσα 
από τη διεξαγωγή πολιτιστικών πολιτιστικών εκδηλώσεων 
και δραστηριοτήτων 

4. Για την υλοποίηση των σκοπών αυτών, δύναται 

α. Να πραγματοποιείται από τον ΕΛΜΣ προμήθεια μορ¬ 
φωτικών βιβλίων,εκπ/κού και λοιπού υλικού για τον 
εμπλουτισμό των σχολικών βιβλιοθηκών και σχολικών μο¬ 
νάδων Π/θμιας, καιΔ/θμιας εκπ/σηςτου εσωτερικού. 

β. Να πραγματοποιείται από τον ΕΛΜΣ προμήθεια μορ¬ 
φωτικών βιβλίων, εκπ/κού και λοιπού υλικού για τον 
εμπλουτισμό σχολικών βιβλιοθηκών και σχολικών μονά¬ 
δων Π/θμιας, και Δ/θμιας εκπ/σης του εξωτερικού, όπως 
επίσης και λοιπών φορέων του εξωτερικού, οι οποίοι συμ¬ 
βάλλουν στην εκμάθηση και διάδοση της Ελληνικής 
γλώσσας. 

γ. Να καλύπτονται από τον ΕΛΜΣ οι δαπάνες συγκεκρι¬ 
μένων πολιτιστικών δραστηριοτήτων και εκδηλώσεων 
του χώρου της Π/θμιας και Δ/θμιας εκπ/σης. 

δ. Να καλύπτονται από το ΕΛΜΣ οι δαπάνες βράβευσης 
μαθητών σε ειδικές περιπτώσεις. 

ε. Να καλύπτονται οι δαπάνες εισαγωγής, συσκευασίας 
και αποστολής βιβλίων και λοιπών υλικών, 
στ. Να καλύπτονται οι δαπάνες λειτουργίας του ΕΛΜΣ. 
ζ. Να χρηματοδοτούνται σε ειδικές περιπτώσεις από πι¬ 
στώσεις του ΕΛΜΣ σχολικές επιτροπές Π/θμιας και 
Δ/θμιας Εκπ/σης του εσωτερικού, για προμήθεια μορφω¬ 
τικών βιβλίων, εκπ/κού και λοιπού υλικού για εμπλουτισμό 
των σχολικών βιβλιοθηκών και σχετικών αναγκών, των 
σχολικών μονάδων. 

η. Να ενισχύονται οικονομικά σε ειδικές περιπτώσεις οι 
σχολικές επιτροπές για κάλυψη συγκεκριμένων και εξει- 
δικευμένων σχολικών ,πολιτιστικών κ.λ.π. εκδηλώσεων, 
προγραμμάτων και δραστηριοτήτων. 

5. Έσοδα του ειδικού λογ/σμού 

α) Κρατική επιχορήγηση του ΥΠΕΠΘ απότονΤ.Π ή Π.Δ.Ε. 
β) Εισφορά των μαθητών των ιδιωτικών σχολείων 
Π/θμιας και Δ/θμιας εκπ/σης. 
γ) Κρατική Επιχορήγηση λοιπών φορέωντου Δημοσίου, 
δ) Δωρεές, κληροδοτήσεις, συνεισφορές, οικ/κές ενι¬ 
σχύσεις από ιδιώτες Ν.Π.Δ.Δ., Ν.Π.Ι.Δ. σωματεία Οργανι¬ 
σμούς και λοιπούς φορείς, 
ε) Τόκοι κεφαλαίων 

6. Έξοδα αποτελεί οποιαδήποτε δαπάνη πραγματοποι¬ 
είται για την εκπλήρωση των σκοπών του. 

7. Η επίτευξη των σκοπών του Λογ/σμού πραγματοποι¬ 
είται με την ακόλουθη διαδικασία: 

α. Η προμήθεια μορφωτικών βιβλίων, είτε από τον 
Ε.Λ.Μ.Σ. είτε από τις σχολικές επιτροπές κατόπιν χρημα¬ 
τοδότησής τους, πραγματοποιείται από τον πίνακα κα¬ 
ταλλήλων βιβλίων που έχουν εγκριθεί από την επιτροπή 
κρίσης των βιβλίωντου Ν. 1566/85 άρθρο 43. 

β. Με απόφαση του Υπουργού Παιδείας ορίζεται τριμε¬ 
λής επιτροπή ,έργο της οποίας είναι να προτείνει: 

• Την προμήθεια συγκεκριμένων τίτλων βιβλίων από 
τον πίνακα των εγκεκριμένων βιβλίων της ανωτέρω επι¬ 
τροπής απευθείας από τον Ε.Λ.Μ.Σ., στα πλαίσια των οι¬ 
κονομικών δυνατοτήτων του ετήσιου προϋπολογισμού 
του ΕΛΜΣ. 

• Την προμήθεια σχολικού, εκπ/κού κ.λ.π.υλικού απευ¬ 
θείας από τον Ε.Λ.Μ.Σ., στα πλαίσια των οικονομικών δυ¬ 
νατοτήτων του ετήσιου προϋπολογισμού του ΕΛΜΣ. 

• Την οικονομική ενίσχυση των σχολικών επιτροπών για 
τους σκοπούς που αναφέρονται στην περίπτωση 4 παρ. η. 

γ. Η επιλογή των τίτλων των βιβλίων (από τον πίνακα βι¬ 
βλίων που έχουν κριθεί ως καταλλήλα από την επιτροπή 
κρίσης των βιβλίων σύμφωνα με το Ν. 1566/85,άρθρο 43) 
όπως επίσης η προμήθεια του καταλλήλου εκπ/κού και 
λοιπού υλικού,της περίπτωσης 4 παρ. ζ, γίνεται με από¬ 
φαση του συλλόγου διδασκόντων της σχολικής μονάδας 
που αναφέρεται στη σχετική απόφαση χρηματοδότησης 
του ΥΠΕΠΘ. 

8. Η διαχείριση του Λογ/σμού ενεργείται ως εξής: 

α. Η πραγματοποίηση των εσόδων και εξόδων του ανω¬ 
τέρω λογαριασμού, ενεργείται με βάση τον ετήσιο Προϋ¬ 
πολογισμό, ο οποίος καταρτίζεται σύμφωνα με τις ισχύ- 
ουσες για τα Ν.Π.Δ.Δ. διατάξεις. 


β. Το Οικονομικό έτος αρχίζει την 1 Ιανουάριου και λή¬ 
γει 31 Δεκεμβρίου του ίδιου ημερολογιακού έτους. 

γ. Η πληρωμή των δαπανώντου λογαριασμού γίνεται με 
επιταγές που εκδίδονται στο ονόμα των δικαιούχων,με 
βάση χρηματικά ενταλμάτα τα οποία θεωρούνται από το 
ελεγκτικό συνέδριο , σε βάρος των πιστώσεων του προϋ¬ 
πολογισμού,του λογαριασμού. 

δ. Η Οικονομική και Διοικητική στήριξη ή διαχείριση του 
λογ/σμού ενεργείται από την Διεύθυνση Οικονομικών 
Υποθέσεωντου ΥΠΕΠΘ μέσω της Τραπέζηςτης Ελλάδος. 

ε. Συντάσεται απολογισμός σύμφωνα με τα ισχύοντα 
των Ν.Π.Δ.Δ. 

στ. Για την Οικονομική Παρακολούθηση του λογ/σμού 
τηρούνται τα παρακάτω βιβλία και στοιχεία τα οποία θεω¬ 
ρούνται από τον προϊστάμενο του τμήματος Οικονομικών 
Π/θμιας και Δ/θμιας εκπ/σης του ΥΠΕΠΘ: 

• Βιβλίο Ταμείου (ημερολόγιο χρηματικής διαχείρι¬ 
σης). 

• Βιβλίο Προϋπολογισμού (εσόδων - εξόδων). 

• Βιβλίο Εισαγωγής και Εξαγωγής ή ενιαίο βιβλίο Εισα¬ 
γωγής -εξαγωγής. 

• Τριπλότυπα δελτία εισαγωγής. 

• Τριπλότυπα δελτία εξαγωγής. 

• Κάθε βιβλίο που κρίνεται απαραίτητο. 

• Τα ανωτέρω δύναται να τηρούνται και μηχανογραφικά. 

ζ. Για την εισαγωγή-εξαγωγή και γενικότερα την παρα¬ 
κολούθηση του Υλικού ορίζεται Διαχειριστής που είναι 
υπάλληλος της Δ.Ο.Υ. του τμήματος Οικονομικών 
Π/θμιας και Δ/θμιας εκπ/σης του ΥΠΕΠΘ. 

9. Το διαχειριστικό όργανο του Ειδικού Λογαριασμού 
συντάσσει κάθε χρόνο σύμφωνα με τη σχετική εγκύκλιο 
του Υπουργείου Οικονομικών, προϋπολογισμό,καθώς και 
απολογισμό οι οποίοι συνυποβάλλονται προς έγκριση και 
αξιολόγηση στο Υπουργείο Οικονομικών (Γενικό Λογι¬ 
στήριο του Κράτους), ταυτόχρονα με τον προϋπολογισμό 
του φορέα, που εποπτεύει τον ειδικό λογαριασμό. Η μη 
έγκαιρη υποβολή τους εντός των προθεσμιών, που θέτει 
το Γ ενικό Λογιστήριο του Κράτους, αναστέλλει αυτόματα 
τη λειτουργία του λογαριασμού. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 1 Αυγούστου 2001 

οι ΥΠΟΥΡΓΟΙ 

ΥΦΥΠ. ΟΙΚΟΝΟΜΙΚΩΝ ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

ΓΕΩΡΓΙΟΣ ΔΡΥΣ ΠΕΤΡΟΣ ΕΥΘΥΜΙΟΥ 

-♦- 

Αριθ. Φ821/Ι58/Ζ1/3131 (2) 

Σύσταση θέσεων προσωπικού στο Ι.Π.Ο.Δ.Ε. και καθορι¬ 
σμός προσόντων και διαδικασίας πρόσληψης στις θέ¬ 
σεις αυτές. 

ΟΙ ΥΠΟΥΡΓΟΙ 

ΟΙΚΟΝΟΜΙΚΩΝ - ΕΘΝΙΚΗΣ ΠΑΙΔΕΙΑΣ 
ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Τις διατάξεις του άρθρου 7 παρ. 1 του Ν. 2413/1996 
(ΦΕΚ 124 Α'). 

2. Τις διατάξεις του άρθρου 29Ατου Ν. 1558/1985 (ΦΕΚ 
137 Α') «Κυβέρνηση και Κυβερνητικά Όργανα», όπως αυ- 

τό προστέθηκε με το άρθρο 27 του Ν. 2081/1992 (ΦΕΚ 
154 Α') «Ρύθμιση του θεσμού των επιμελητηρίων και άλ¬ 
λες διατάξεις» και αντικαταστάθηκε μετηνπαρ. 2ατου Ν. 
2469/1997 (ΦΕΚ 38 Α') «Περιορισμός και βελτίωση της 
αποτελεσματικότητας των κρατικών δαπανών και άλλες 
διατάξεις». 

3. Την με αριθμ. 1039386/441/006Α/21.4.2000 απόφαση 
του Πρωθυπουργού και του Υπουργού Οικονομικών 
«Ανάθεση αρμοδιοτήτων Υπουργού Οικονομικών στους 
Υφυπουργούς Οικονομικών» (ΦΕΚ 571 τ. Β'). 

4. Την με αριθμ. ΣΤ5/25/26.4.2000 (ΦΕΚ 582/26.4.2000, 
τ. Β') κοινή απόφαση του Πρωθυπουργού και του Υπουρ¬ 
γού Εθνικής Παιδείας και Θρησκευμάτων «Ορισμός αρ¬ 
μοδιοτήτων του Υφυπουργού Εθνικής Παιδείας και Θρη¬ 
σκευμάτων». 

5. Το γεγονός ότι από την απόφαση αυτή προκαλείται 
δαπάνη 65.000.000 δραχμών ή 190.755,69 ευρώ για το 
έτος 2001 που θα καλυφθεί από τον προϋπολογισμό του 
Ι.Π.Ο.Δ.Ε. (λογ. 60). Για τα έτη 2002, 2003, 2004, 2005 και 
2006 η δαπάνη κατ’ έτος ανέρχεται σε 156.000.000 δρχ. ή 
457.813,65 ευρώ και θα καλυφθεί με ανάλογη πρόβλεψη 
στον προϋπολογισμό του Ι.Π.Ο.Δ.Ε. των αντίστοιχων 
ετών, αποφασίζουμε: 

Άρθρο 1 

Σύσταση θέσεων προσωπικού 

Στο Ινστιτούτο Παιδείας Ομογενών και Διαπολιτισμικής 
Εκπαίδευσης (Ι.Π.Ο.Δ.Ε.), που λειτουργεί ως Νομικό 
Πρόσωπο Ιδιωτικού Δικαίου σύμφωνα με τις διατάξεις 
του άρθρου 5του Ν. 2413/1996 (ΦΕΚ 124, τ. Α'), συνιστώ- 
νται οι ακόλουθες θέσεις προσωπικού με σχέση εργασίας 
ιδιωτικού δικαίου για τις ανάγκες λειτουργίας αυτού: 

Α) Μία (1) θέση Διευθυντή 

Β) Πέντε (5) θέσεις ΠροϊσταμένωντωναντιστοίχωνΤμη- 
μάτων 

Γ) Είκοσι (20) θέσεις υπαλλήλων 

Δ) Μία (1) θέση κλητήρα 

Άρθρο 2 

Διάρθρωση τμημάτων 

Το Ι.Π.Ο.Δ.Ε. έχει τα παρακάτω τμήματα: 

1. Τμήμα Οικονομικής και Γραμματειακής Υποστήριξης. 

2. Τμήμα Σχεδιασμού, Ερευνών και Μελετών. 

3. Τμήμα Σχολικής Υποστήριξης και Επιμόρφωσης. 

4. Τμήμα Συνεργασίας με Τοπικές Αρχές, Φορείς και 
Κοινότητες. 

5. Τμήμα Τεκμηρίωσης και Πληροφόρησης. 

Άρθρο 3 
Προσόντα 

1. Τα προσόντα πρόσληψης στις θέσεις του άρθρου 1 
καθορίζονται ως εξής: 

Α. Για τη θέση του Διευθυντή: Πτυχίο Ανθρωπιστικών, 
Νομικών, Κοινωνικών Επιστημών ή Οικονομίας και Διοίκη¬ 
σης Α.Ε.Ι. της ημεδαπής με προηγούμενη εμπειρία του¬ 
λάχιστον τριών (3) ετών, που συνάγεται από την προσφο¬ 
ρά υπηρεσίας σε αντίστοιχη θέση στο δημόσιο ή ιδιωτικό 
τομέα. 

Β. Γ ια τη θέση του Προϊσταμένου του Τμήματος Οικο¬ 
νομικής και Γ ραμματειακής Υποστήριξης: Πτυχίο Τμήμα¬ 
τος Οικονομικών Επιστημών ή Οργάνωσης και Διοίκησης 


Επιχειρήσεων ή Λογιστικής και Χρηματοοικονομικής ή 
συναφών κατευθύνσεων Α.Ε.Ι. της ημεδαπής ή πτυχίο 
Τμήματος Δημόσιας Διοίκησης ή Διοίκησης Επιχειρήσε¬ 
ων ή Διοικητικής Επιστήμης και Τεχνολογίας ΑΕΙ της ημε¬ 
δαπής ή πτυχίο Τμήματος Διοίκησης Επιχειρήσεων ή Τη¬ 
λεπληροφορικής και Διοίκησης ΤΕΙ της ημεδαπής ή πτυ¬ 
χίο ΑΕΙ ή ΤΕΙ συναφών κατευθύνσεων. 

Γ. Γιατη θέση του Προϊσταμένου του Τμήματος Σχεδια- 
σμού, Ερευνών και Μελετών: Πτυχίο Ανθρωπιστικών, Νο¬ 
μικών ή Κοινωνικών Επιστημών Α.Ε.Ι. της ημεδαπής. 

Δ. Γ ιατη θέση του Προϊσταμένου του Τμήματος Σχολι¬ 
κής Υποστήριξης και Επιμόρφωσης: Πτυχίο Τμήματος 
Α.Ε.Ι. της ημεδαπής που αποτελεί τυπικό προσόν διορι¬ 
σμού σε θέσεις εκπαιδευτικών της πρωτοβάθμιας ή της 
δευτεροβάθμιας εκπαίδευσης. 

Ε. Γ ιατη θέση του Προϊσταμένου του Τμήματος Συνερ¬ 
γασίας με τοπικές Αρχές, Φορείς και Κοινότητες: Πτυχίο 
Α.Ε.Ι. ή Τ.Ε.Ι. της ημεδαπής. 

ΣΤ. Για τη θέση του Προϊσταμένου του Τμήματος Τεκ¬ 
μηρίωσης και Πληροφόρησης: Πτυχίο Τμήματος Πληρο¬ 
φορικής Α.Ε.Ι. ή Τ.Ε.Ι. της ημεδαπής, ή πτυχίο οποιουδή- 
ποτε Τμήματος Α.Ε.Ι. ή Τ.Ε.Ι της ημεδαπής και με ειδίκευ¬ 
ση στην Πληροφορική. 

Επιπλέον των ανωτέρω τυπικών προσόντων, για τους 
υποψηφίους των θέσεων των προϊσταμένων τμημάτων 
απαιτείται και προηγούμενη εμπειρία τουλάχιστον δύο (2) 
ετών, που συνάγεται από την προσφορά υπηρεσίας σε 
αντίστοιχη θέση στον δημόσιο ή ιδιωτικό τομέα. 

Ζ. Γ ιατη θέση κλητήρα: απολυτήριο Γ υμνασίου ή Δημο¬ 
τικού Σχολείου. 

Η. Για τρεις (3) από τις είκοσι (20) θέσεις υπαλλήλων 
πτυχίο τμήματος Α.Ε.Ι. της ημεδαπής, για οκτώ (8) θέσεις 
πτυχίο τμήματος Α. Ε. I. ή Τ. Ε. I. της ημεδαπής, για πέντε (5) 
θέσεις πτυχίο τμήματος Α.Ε.Ι. της ημεδαπής που αποτε¬ 
λεί τυπικό προσόν διορισμού σε θέσεις εκπαιδευτικών 
της πρωτοβάθμιας ή της δευτεροβάθμιας εκπαίδευσης 
και για τέσσερις (4) θέσεις πτυχίο οποιουδήποτε τμήμα¬ 
τος Α.Ε.Ι. ή Τ.Ε.Ι. ή απολυτήριο Ενιαίου Λυκείου ή Ενιαίου 
Πολυκλαδικού Λυκείου ή Τεχνικού Επαγγελματικού Λυ¬ 
κείου ή Εξαταξίου Γ υμνασίου. 

2. Με την προκήρυξη πλήρωσης των θέσεων εξειδικεύ¬ 
ονται κάθε φορά οι απαιτούμενοι τίτλοι σπουδών και η 
βαθμίδα εκπαίδευσης. 

3. Επιπλέον των προσόντων των περιπτώσεων Α-ΣΤ και 
Η του παρόντος άρθρου, για τους υποψηφίους των αντι¬ 
στοίχων θέσεων απαιτούνται: 

α) αποδεδειγμένα καλή γνώση μιας ξένης γλώσσας και 

β) γνώση επεξεργασίας κειμένου σε ηλεκτρονικό υπο¬ 
λογιστή. 

4. Όπου στις διατάξεις του παρόντος άρθρου απαιτεί¬ 
ται πτυχίο Α.Ε.Ι. ή Τ.Ε.Ι. της ημεδαπής, γίνεται δεκτό και 
πτυχίο αντίστοιχου εκπαιδευτικού ιδρύματος της αλλο¬ 
δαπής, αναγνωρισμένο ως ισότιμο και αντίστοιχο. 

Άρθρο 4 

Διαδικασία πρόσληψης 

1. Για την πρόσληψη στις θέσεις του προσωπικού του 
άρθρου 1 της απόφασης αυτής εφαρμόζονται οι διατά¬ 
ξεις της παρ. 7 του άρθρου 10του Ν. 2839/2000 (ΦΕΚ 196 
Α/2000). 

2. Για την πρόσληψη υπογράφεται σύμβαση μεταξύ του 

ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Προέδρου του Δ.Σ. και αυτών που επιλέχθηκαν, διάρκει¬ 
ας ενός (1) έτους, η οποία μετά τη λήξη της μπορεί να ανα¬ 
νεωθεί με απόφαση του Δ.Σ. για δύο (2) ακόμα έτη. Στη 
συνέχεια το Δ.Σ. αποφασίζει για τη μετατροπή ή μη της 
σύμβασης εργασίας σε αορίστου χρόνου. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 3 Αυγούστου 2001 

οι ΥΦΥΠΟΥΡΓΟΙ 

ΟΙΚΟΝΟΜΙΚΩΝ ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Γ. ΔΡΥΣ Φ. ΠΕΤΣΑΛΝΙΚΟΣ 

-Φ- 

Αριθ. Γ2/4306 (3) 

Συμπλήρωση της Γ2/2183/8.3.2001 Υ.Α. 

ΦΕΚ409τ. Β7 11.4.2001). 

Ο ΥΠΟΥΡΓΟΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Τις διατάξεις του εδαφ. Δ της παραγράφου 9 του άρ¬ 
θρου 8 του Ν 1566/85 όπως τροποποιήθηκε και ισχύει με 
τις διατάξεις των παραγράφων 1 και 2 του άρθρου 7 του 
Ν. 2525/97 «Ενιαίου Λυκείου, πρόσβαση των αποφοίτων 
στην Τριτοβάθμια εκπαίδευση, αξιολόγηση του εκπαιδευ¬ 
τικού έργου και άλλες διατάξεις» (ΦΕΚ 188Α). 

2. Τις διατάξεις του εδαφίου α της παραγράφου 1 του 
άρθρου 5 του Ν. 2640/98 καθώς και τις διατάξεις του άρ¬ 
θρου 3 του ίδιου νόμου. 

3. Τις διατάξεις του άρθρου 29α του Ν. 1558/85 ΦΕΚ 
137Α, όπως συμπληρώθηκε με το άρθρο 27 του Ν. 2081/ 
92 (ΦΕΚ 154Α) και τροποποιήθηκε με το άρθρο παραγρ. 
2α του Ν. 2469/97 (ΦΕΚ 38Α) και το γεγονός ότι από την 
απόφαση αυτή δεν προκαλείται δαπάνη εις βάρος του 
κρατικού προϋπολογισμού. 

4. Τις διατάξεις του άρθρου 16 του Ν. 2743/99 ΦΕΚ 
21 ΙΑ'. 

5. Τη με αριθ. Γ2/3914/13.9.1999 Υπουργική Απόφαση 
«Καθορισμός Τ ομέων και Ειδικοτήτωντων ΤΕΕ, Ωρολόγιο 
Πρόγραμμα Μαθημάτων» (ΦΕΚ 1717 Β'). 

6. Την εισήγηση του Παιδαγωγικού Ινστιτούτου, όπως 
αυτή διατυπώθηκε στη με αριθμ. 39/2000 Πράξη του Τμή¬ 
ματος Τεχνικής και Επαγγελματικής Εκπαίδευσης του 
Παιδαγωγικού Ινστιτούτου. 

7. Τη με αριθμ. Γ2/555/7.2.2001 Υ.Α. «Καθορισμός Ειδι¬ 
κοτήτων των Τεχνικών Επαγγελματικών Εκπαιδευτηρίων 
(ΤΕΕ) που θα λειτουργήσουν το σχολικό έτος 2001 - 
2001 ». 

8. Τη με αρ,θμ. Γ2/2183/8.3.2001 Υ.Α. «Καθορισμός Ει¬ 
δικοτήτων των Τεχνικών Επαγγελματικών Εκπαιδευτη¬ 
ρίων (ΤΕΕ) που θα λειτουργήσουν το σχολικό έτος 2001 
- 2002», αποφασίζουμε: 

Τη συμπλήρωση της Γ2/2183/8.3.2001 Υ.Α. για τις Ειδι¬ 
κότητες κατά Τομέα του 2ου Κύκλου Σπουδώντων Τεχνι¬ 
κών Επαγγελματικών Εκπαιδευτηρίων (ΤΕΕ) που θα λει¬ 
τουργήσουν το σχολικό έτος 2001 - 2002 ως εξής: 

ΤΟΜΕΑΣ ΕΦΑΡΜΟΣΜΕΝΩΝ ΤΕΧΝΩΝ 

• Κεραμικής - Πηλοπλαστικής. 


Η παρούσα απόφαση να δημοσιευθεί στην Εφημερίδα 
της Κυβερνήσεως. 

Αθήνα, 31 Ιουλίου 2001 

Ο ΥΠΟΥΡΓΟΣ 

ΠΕΤΡΟΣ ΕΥΘΥΜΙΟΥ 
-Φ- 

Αριθ. Γ2/4300 (4) 

Προμήθεια διδακτικών βιβλίων, βοηθητικών και λοιπών 
υποστηρικτικών βιβλίων ΤΕΕ από την ελεύθερη αγο¬ 
ρά. 

Ο ΥΠΟΥΡΓΟΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

α) Τις διατάξεις του άρθρου 6 παρ. 12 του Ν. 2740/1999 
(186 Α'). 

β) Τις κατεπείγουσες ανάγκες προμήθειας βιβλίων για 
τα προγράμματα των ΤΕΕ. 

γ) Τιςδιατάξειςτου άρθρου 29Ατου. Ν. 1558/1985(137 
Α') που προστέθηκαν με το άρθρο 27 του Ν. 2081/1992 (38 
Α') και το γεγονός ότι από τις διατάξεις της παρούσης 
απόφασης προκαλείται πρόσθετη επιβάρυνση για το τρέ- 
χον οικονομικό έτος ύψους 300.000.000 εκατομμυρίων 
δραχμών, η οποία θα καλυφθεί από τον ΚΑΕ 1121 του Φ. 
19.220 προϋπολογισμού του ΥΠΕΠΘ, έτους 2001, απο¬ 
φασίζουμε: 

Επιτρέπεται η προμήθεια διδακτικών βιβλίων, βοηθητι¬ 
κών και λοιπών υποστηρικτικών εγχειριδίων από την ελεύ¬ 
θερη αγορά για τις διδακτικές ανάγκες των ΤΕΕ, εφόσον 
δεν έχουν επιλεγεί τα αντίστοιχα βιβλία με τις προβλεπό- 
μενες διαδικασίες επιλογής ή ανάθεσης, σύμφωνα με την 
εξής διαδικασία: 

Ο Υπουργός Εθνικής Παιδείας και Θρησκευμάτων, εκδί¬ 
δει πρόσκληση ενδιαφέροντος στην οποία περιλαμβάνο¬ 
νται οι προδιαγραφές στις οποίες πρέπει να ανταποκρίνο- 
νται τα εν λόγω βιβλία, τα οποία θα πρέπει να είναι πλήρως 
συμβατά με την ύλη του αναλυτικού προγράμματος των 
ΤΕΕ, να ανταποκρίνονται στο επίπεδο των μαθητών, να εί¬ 
ναι παιδαγωγικά και διδακτικά επαρκή και ενημερωμένα 
και να έχουν έκταση ανάλογη με τις χρονικές ανάγκες δι- 
δασκαλίαςτου οικείου μαθήματος. Όσοι ανταποκρίνονται 
στην πρόσκληση ενδιαφέροντος συμπεριλαμβάνουν υπο¬ 
χρεωτικά στην πρόταση τους τιμή μονάδας ανά βιβλίο, 
συνυποβάλλοντας προς κρίση πέντε αντίτυπα του τελευ¬ 
ταίου. Οι υποψήφιοι ανάδοχοι υποχρεώνονται, επίσης, να 
παραδώσουν οι ίδιοι τα βιβλία στο ΥΠ.Ε.Π.Θ., Τμήμα Β' - 
ΤΈΈ. Οι αιτήσεις των υποψηφίων αξιολογούνται με κρι¬ 
τήρια την τιμή μονάδας της προσφοράς τους, την παιδα¬ 
γωγική και διδακτική επάρκεια, τη συμβατότητα των προ- 
τεινομένων βιβλίων με το αναλυτικό πρόγραμμα και τη 
χρονική ετοιμότητα παράδοσης τους από επιτροπή του 
Παιδαγωγικού Ινστιτούτου η οποία θα συγκροτηθεί με 
απόφαση του Συντονιστικού του Συμβουλίου και θα ειση- 
γηθεί σχετικά στο Τμήμα Β' ΤΕΕ της Δ/νσης Σπουδών 
Δ/θμιας Εκπ/σης του ΥΠ.Ε.Π.Θ. εντός δεκαπέντε ημερών 
από τη συγκρότηση της. Η τελική πράξη κατακύρωσης γί¬ 
νεται με απόφαση του Υπουργού Εθνικής Παιδείας και 
Θρησκευμάτων, μετά από πρόταση του Τμήματος ΤΈΈ. 




ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣΔΕΥΤΕΡΟ) 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 31 Ιουλίου 2001 

ΟΥΠΟΥΡΓΟΣ 

ΠΕΤΡΟΣ ΕΥΘΥΜΙΟΥ 
-♦- 

Αριθ. Δ4/411 (5) 

Μετατροπή Γυμνασίου, συγχώνευση Πειραματικού Γυ¬ 
μνασίου, συγχώνευση Ενιαίων Λυκείων και μετατροπή 
αυτών σε Πειραματικό Ενιαίο Λύκειο. 

Ο ΥΠΟΥΡΓΟΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Τις διατάξεις: 

α) των άρθρων 5, 8 και 31 του Ν. 1566/85 «Δομή και λει¬ 
τουργία της Πρωτοβάθμιας και Δευτεροβάθμιας Εκπαί¬ 
δευσης και άλλες διατάξεις» (Α' 167). 

β) του άρθρου 31 του Ν.2525/97 «Ενιαίο Λύκειο πρό¬ 
σβαση των αποφοίτων του στην Τριτοβάθμια Εκπαίδευ¬ 
ση, αξιολόγηση του εκπαιδευτικού έργου και άλλες δια¬ 
τάξεις» (Α' 188). 

γ) του άρθρου 29Α, του Ν. 1558/85 (Α' 137) όπως προ¬ 
στέθηκε με το άρθρο 27 του Ν. 2081/92 και αντικαταστά- 
θηκε με το άρθρο 1 του Ν. 2469/97 (Α' 38). 

2. Την αριθ. ΣΤ5/25/26.4.2000 κοινή απόφαση του Πρω¬ 
θυπουργού και Υπουργού Εθνικής Παιδείας και Θρη¬ 
σκευμάτων «Ορισμός αρμοδιοτήτων Υφυπουργού Εθνι¬ 
κής Παιδείας και Θρησκευμάτων» (Β' 582). 

3. Την αριθ. 3/2001 πράξη της Ν.Ε.Π. και την πρόταση 
του προϊσταμένου της Α' Διεύθυνσης Δ/θμιας Εκπ/σης 
Αθηνών. 

4. Το γεγονός ότι με την απόφαση αυτή δεν προκαλείται 
δαπάνη σε βάρος του κρατικού προϋπολογισμού, απο¬ 
φασίζουμε: 

Α. Συγχωνεύουμε από το σχολικό έτος 2001 - 2002 του 
3ο Γυμνάσιο Αθηνών με το 2ο Πειραματικό Γυμνάσιο Αθη¬ 
νών με την ονομασία 2ο Πειραματικό Γ υμνάσιο Αθηνών. 

Β. Συγχωνεύουμε από το σχολικό έτος 2001 - 2002 το 3ο 
και 10ο Ενιαίο Λύκειο Αθηνών σε 3ο Ενιαίο Λύκειο Αθη¬ 
νών, το οποίο μετατρέπουμε σε Πειραματικό με την ονο¬ 
μασία 2ο Πειραματικό Ενιαίο Λύκειο Αθηνών. 

Τα παραπάνω σχολεία θα ανήκουν στην αρμοδιότητα 
της Α' Διεύθυνσης Δευτεροβάθμιας Εκπαίδευσης Αθηνών. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 1 Αυγούστου 2001 

Ο ΥΦΥΠΟΥΡΓΟΣ 

ΦΙΛ. ΠΕΤΣΑΛΝΙΚΟΣ 
-♦- 

Αριθ. 3510/2000 (6) 

Σύσταση στο δήμο Θερμών Ν. Ξάνθης Αμιγούς Κοινοτι¬ 
κής Επιχείρησης με την επωνυμία «Αμιγής Κοινοτική 
Επιχείρηση Τοπικής Ανάπτυξης Θερμών (Κ.Ε.Θ.)». 

Ο ΓΕΝΙΚΟΣ ΓΡΑΜΜΑΤΕΑΣ 

ΠΕΡΙΦΕΡΕΙΑΣ ΑΝΑΤΟΛΙΚΗΣ ΜΑΚΕΔΟΝΙΑΣ ΚΑΙ ΘΡΑΚΗΣ 

Έχοντας υπόψη: 

1. Τις διατάξεις των άρθρων 277 ως 284, 287, 291 και 
304του Π.Δ. 410/1995 (Δ.Κ.Κ.). 


2. Την απόφαση του Υπουργού Εσωτερικών με αριθμό 
25027/9.4.84 (ΦΕΚ244/19.4.84τ. Β'). 

3. Τον Ν. 2503/97 «Διοίκηση, οργάνωση, στελέχωσητης 
Περιφέρειας, ρύθμιση θεμάτων για την Τοπική Αυτοδιοί¬ 
κηση και άλλες διατάξεις». 

4. Την 16/2000 απόφαση του Κοινοτικού Συμβουλίου 
Κοινότητας Θερμών περί «εγκρίσεως σύστασης του κα¬ 
ταστατικού της Κοινοτικής Επιχειρήσεως Θερμών», απο¬ 
φασίζουμε: 

Την Σύσταση Αμιγούς Κοινοτικής Επιχείρησης η οποία 
έχει ως εξής: 

ΑΡΘΡΟ 1 

«ΣΥΣΤΑΣΗ ΚΟΙΝΟΤΙΚΗΣ ΕΠΙΧΕΙΡΗΣΗΣ» 

Συνιστούμε την Αμιγή Κοινοτική Επιχείρηση Θερμών 
(Κ.Ε.Θ.) με την επωνυμία «Αμιγής Κοινοτική Επιχείρηση 
Τοπικής Ανάπτυξης Θερμών(Κ.Ε.Θ.)» ως νομικό πρόσω¬ 
πο ιδιωτικού δικαίου το οποίο διέπεται από τις διατάξεις 
του άρθρου 277 εως 285του Π.Διατ/τος410/95 (Δ.Κ.Κ.). 

ΑΡΘΡΟ 2 

«ΕΔΡΑ ΤΗΣ ΕΠΙΧΕΙΡΗΣΗΣ» 

Έδρα της Επιχείρησης είναι ο οικισμός Θερμώντου Νο¬ 
μού Ξάνθης. 

ΑΡΘΡΟ 3 

«ΕΠΩΝΥΜΙΑΤΗΣ ΕΠΙΧΕΙΡΗΣΗΣ» 

Επωνυμία: «Αμιγή Κοινοτική Επιχείρηση Τοπικής Ανά¬ 
πτυξης Θερμών». 

Διακριτικός τίτλος: «Κ.Ε.Θ.». 

ΑΡΘΡΟ 4 

«ΣΚΟΠΟΙ ΚΑΙ ΔΡΑΣΤΗΡΙΟΤΗΤΕΣ ΤΗΣ ΕΠΙΧΕΙΡΗΣΗΣ» 

1. Σκοποί και δραστηριότητες της Επιχείρησης είναι: 

α) Η ανάπτυξη της κτηνοτροφίας της περιοχής και ειδι¬ 
κότερα η παροχή τεχνογνωσίας στους κτηνοτρόφους με 
ειδικούς συνεργάτες και προγράμματα και η στήριξη της 
κτηνοτροφίας μέσω της ίδρυσης σφαγείου στα πλαίσια 
λειτουργίας της Επιχείρησης. 

β) Η ανάπτυξη της γεωργίας της περιοχής και ειδικότε¬ 
ρα η οργάνωση και στήριξη προγραμμάτων για αύξηση 
της παραγωγικότητας σε θέματα καλλιέργειας της γης, η 
στήριξη με ποικίλους κατά περίπτωση τρόπους νέων καλ¬ 
λιεργειών και η επίλυση προβλημάτων της περιοχής και 

γ) Από πλευράς Τεχνικής Διοικητικής και Νομικής η πα¬ 
ροχή τεχνικών, διοικητικών και νομικών υπηρεσιών σε Ορ¬ 
γανισμούς Τοπικής Αυτοδιοίκησης, καθώς και σε Νομικά 
πρόσωπα Δημοσίου και Ιδιωτικού Δικαίου η οποία θα κα¬ 
ταστεί επιτεύξιμη με την δημιουργία ενός μητρώου συ¬ 
νεργατών επιστημόνων τεχνοκρατών. 

δ) Κοινωνικά, κοινωνική ανάπτυξη και πρόνοια: 

Εντοπίσθηκε έντονη η ανάγκη παρουσίας ενός φορέα 
στην περιοχή, ο οποίος θα είναι σε θέση να εξυπηρετεί την 
τοπική κοινωνία σε διάφορα θέματα κοινωνικών προβλη¬ 
μάτων, σε θέματα κοινωνικής ανάπτυξης και πρόνοιας. 
Θεωρήθηκε πως η Κοινοτική Επιχείρηση Θερμών, είναι ο 
πλέον κατάλληλος φορέας ανάπτυξης υποστηρικτικών 
δομών στα θέματα που αναφέρθηκαν. 

Ενδεικτικά μπορούν να αναφερθούν τα παρακάτω. 

- Κατάρτιση και υποστήριξη ανέργων και μειονεκτού- 
ντων ομάδων, σε πρόσβαση στην αγορά εργασίας. 

- Βρεφονηπιακοί σταθμοί. 

- Η παροχή στήριξης με διάφορους τρόπους σε Παιδιά 
με Ειδικές ανάγκες. 

- Η απασχόληση Ατόμων με Ειδικές Ανάγκες μέσω της 
υλοποίησης προγραμμάτων του ΟΑΕΔ, ώστε να κατα¬ 
στούν αυτά ικανά να απορροφηθούν από την αγορά ερ¬ 
γασίας. 

- Επιμόρφωση εργαζομένων στο Δημόσιο και ιδιωτικό 
τομέα από προγράμματα του ΥΠΕΣΔΑ, όσο και του 
Υπουργείου Εργασίας η άλλων Υπουργείων. 

- Πρόνοια και φροντίδα για την εξυπηρέτηση των ηλι¬ 
κιωμένων (Μεταφορά σε εξεταστικά κέντρα, διάφορες 
εξυπηρετήσεις σε υπηρεσίες). 

- Επιμέλεια και υγεία των κατοίκων (Κέντρα Υγείας - Εξε- 
ταστήρια κλπ.). 

- Ανάπτυξη άλλων υποστηρικτιτών δομών ανάλογα με 
τις ανάγκες της τοπικής κοινωνίας. 

- Δημοτικές αγορές. 

Αξίζει να σημειωθεί ότι σε επίπεδο κοινοτικών υποδο¬ 
μών η Κοινότητα Θερμών έχει να παρουσιάσει πέντε Δη¬ 
μοτικά Σχολεία, ένα γυμνάσιο και ένα Αγροτικό Ιατρείο. 
Γεγονός που αποδεικνύει την έλλειψη βασικών δομών κοι¬ 
νωνικής στήριξης του τοπικού πληθυσμού. 

Αθλητικές και Πολιτιστικές Δραστηριότητες 

Η Κοινοτική Επιχείρηση πρόκειται να δραστηριοποιηθεί 
στη δημιουργία και διαμόρφωση χώρων αθλητικών δρα¬ 
στηριοτήτων μιας και από την άποψη των αθλητικών εγκα¬ 
ταστάσεων η κοινότητα θερμών έχει να παρουσιάσει ένα 
γήπεδο ποδοσφαίρου. 

Πρόκειται επίσης να δραστηριοποιηθεί στη δημιουργία 
και διαμόρφωση χώρων βιβλιοθηκών, αναψυκτηρίων, χώ¬ 
ρων αναψυχής και επιμόρφωσης με την ανάλογη και αντί¬ 
στοιχη εκμετάλλευση του για απόδοση εσόδων στην Επι¬ 
χείρηση. 

Περιβάλλον: 

Η «ΚΕΘ» πρόκειται να συνδράμει αποφασιστικά στην 
υλοποίηση των σχεδίων του εκάστοτε Κοινοτικού Συμ¬ 
βουλίου για την διαμόρφωση και ανάπλαση κοινόχρη¬ 
στων χώρων με σκοπό την αξιοποίηση του περιβάλλοντος 
και την ένδειξη σεβασμού προς αυτό. 

Επίσης πρόκειται να συνεργαστεί με την Δ/νση Δασών 
και Δασικές Υπηρεσίες του Νομού, ώστε να υπάρξει αρ¬ 
τιότερη παροχή υπηρεσιών προς τη συγκεκριμένη κατεύ¬ 
θυνση. 

Μεταφορές: 

Η επιχείρηση θα δύναται να δραστηριοποιηθεί στον το¬ 
μέα των Τοπικών συγκοινωνιών, σε μελέτες και ανάπτυξη 
δομών για τοπική συγκοινωνία. Θεωρείται σημαντικό να 
αναφερθεί ώστε να είναι διευκρινισμένος ο ρόλος της κοι¬ 
νοτικής Επιχείρησης στον αναφερόμενο τομέα. 

Η Επιχείρηση πρόκειται να προβεί στην προμήθεια ενός 
λεωφορείου, με τα χαρακτηριστικά που ορίζονται από το 
ανάλογο θεσμικό πλαίσιο ώστε να εξυπηρετούνται οι ανά¬ 
γκες για μεταφορά των ηλικιωμένων, των αθλούμενων, 
των κινούμενων προς τα αθλητικά κέντρα. Σε καμιά περί¬ 
πτωση δεν πρόκειται να προβεί σε ενέργειες που θα 
έχουν ανταγωνιστικό χαρακτήρα σε σχέση με το ΚΤΕΛ, ή 
Τουριστικά Γ ραφεία της Τοπικής Κοινωνίας ή της ευρύτε¬ 
ρης περιοχής. 

Συνδρομή στη Συλλογή Απορριμμάτων. 

Η Επιχείρηση προτίθεται να προβεί σε συνεργασία με 
το Σύνδεσμο απορριμμάτων του Ν. Ξάνθης ο οποίος θα 


εκτελείτην διακομιδή των απορριμμάτων στα ΧΥΤΑ, ώστε 
να επιτυγχάνεται η καθαριότητα στους κοινόχρηστους 
χώρους, καθώς και η συγκέντρωση των σκουπιδιών από 
τις κατοικίες και τις επιχειρήσεις στους χώρους οπό τους 
οποίους συλλέγει αυτά ο Σύνδεσμος Απορριμμάτων. 

Αξιοποίηση ιαματικών πηγών 

Στα όρια της κοινότητας Θερμών υπάρχει η ιαματική πη¬ 
γή που προσφέρεται για ιαματικά λουτρά. Όπως έχει ήδη 
αναφερθεί ο οικισμός ιαματικών πηγών τα γνωστά ιαματι¬ 
κά λουτρά των Θερμών, απέχουν 47,5 χλμ. Από την πόλη 
της Ξάνθης, ενώ απέχουν μόλις 1,5 χλμ. Από τον οικισμό 
της Μέδουσας, καθώς και από των κάτω θερμών. 

Η Κοινότητα Θερμών πρόκειται να παραχωρήσει τη 
χρήση των ιαματικών λουτρών στην Κοινοτική Επιχείρη¬ 
ση, με σκοπό τον εκσυγχρονισμό των υπάρχουσων υπο¬ 
δομών σε πρώτη φάση και την κατασκευή νέων ιαματικών 
λουτρών και ξενοδοχειακών καταλυμάτων σε δεύτερη 
φάση, μετά την εξασφάλιση των πόρων μέσω των προ¬ 
γραμμάτων. 

Στα ιαματικά λουτρά Θερμών κατά το έτος 1999 πραγ¬ 
ματοποιήθηκαν 5700 λούσει ενώ ο αριθμός των λουσμέ¬ 
νων έφθασε περίπου στους 500. Εάν στα στοιχεία αυτά 
προσθέσουμε την υποτυπώδη υπάρχουσα δομή, την πα¬ 
ντελή έλλειψη προσωπικού και οργάνωσης καθώς και την 
απουσία ενεργειών προβολής και το απομακρυσμένο και 
δύσβατο της περιοχής, είναι εύκολο να συμπεράνουμετις 
προοπτικές ανάπτυξης των Ιαματικών Λουτρών μετά την 
υλοποίηση έργων υποδομής και υποστήριξης των δυνα¬ 
τοτήτων της. 

ΑΡΘΡΟ 5 

«ΔΙΟΙΚΗΣΗ ΤΗΣ ΕΠΙΧΕΙΡΗΣΗΣ» 

Σύμφωνα με το άρθρο 278 του Π.Δ./95 (ΦΕΚΑ'231) θα 
είναι πενταμελές. Τα Μέλη του, καθώς και οι αναπληρω¬ 
τές θα ορίζονται από το Κοινοτικό Συμβούλιο. Ο Πρόε¬ 
δρος και ο Αντιπρόεδρος της επιχείρησης ορίζονται με 
απόφαση του Κοινοτικού Συμβουλίου που λαμβάνεται με 
απόλυτη πλειοψηφίατου Κ.Σ. 

Από τα Μέλη του Δ.Σ. δύο τουλάχιστον είναι Κοινοτικοί 
σύμβουλοι, ένας έως δυο θα είναι δημότες του Κοινότη¬ 
τας που έχουν ειδική πείρα ή γνώσεις σχετικές με το αντι¬ 
κείμενο της επιχείρησης και ένας είναι εκπρόσωπος κά¬ 
ποιου φορέα του Κοινότητας. Στα μέλη του Διοικητικού 
Συμβουλίου, προστίθεται εκπρόσωπος των εργαζομένων 
(χωρίς αλλαγή της συστατικής πράξης) όταν η επιχείρη¬ 
ση απασχολεί πάνω από είκοσι εργαζομένους. Στην περί¬ 
πτωση αυτή θα μειωθούν κατά ένα οι εκπρόσωποιτων δη¬ 
μοτών. 

ΑΡΘΡΟ 6 

«ΧΡΟΝΙΚΗ ΔΙΑΡΚΕΙΑ» 

Η χρονική διάρκεια της επιχείρησης ορίζεται σε τριάντα 
χρόνια από την δημοσίευση του καταστατικού της στην 
Εφημερίδα της Κυβερνήσεως. 

ΑΡΘΡΟ 7 
«ΠΕΡΙΟΥΣΙΑ» 

Τα περιουσιακά στοιχεία που διαθέτει η Κοινότητα Θερ¬ 
μών στην Επιχείρηση είναι: 

-Χρηματικόποσό ύψους 10.000.000 δραχ. ως Μετοχικό 
Κεφάλαιο. 

- ΚΟΙΝΟΤΙΚΑ ΚΤΙΡΙΑ «ΙΑΜΑΤΙΚΩΝ ΛΟΥΤΡΩΝ ΘΕΡ¬ 
ΜΩΝ» Ν. ΞΑΝΘΗΣ. 

1. Στεγασμένος Χώρος Κοινοτικών Λουτρών. 

2. Βοηθητικό Κτίσμα Λουτρών. 

3. Βοηθητικό Κτίσμα Λουτρών. 

4. Κοινοτικό Ξενοδοχειακό Κατάλυμα Μονώροφο / κε¬ 
ραμοσκεπές. 

5. Κοινοτικό Κατάστημα Μονώροφο / κεραμοσκεπές. 

6. Διώροφο κτίσμα πλακοσκεπές, αποτελούμενο από 
ισόγειο κατάστημα και Α' όροφο με ξενοδοχειακά κατα¬ 
λύματα. 

7. Διώροφο πλακοσκεπές Κοινοτικό Ξενοδοχειακό Κα¬ 
τάστημα. 

ΑΡΘΡΟ 8 

«ΠΟΡΟΙ» 

Πόροι της επιχείρησης θα είναι τα έσοδα από τις παρα¬ 
γωγικές επενδύσεις, η συμβάσεις παροχής υπηρεσιών 
καθώς και τα έσοδα από την αξιοποίηση και εκμετάλλευ¬ 
ση των Ιαματικών Πηγών. 

ΑΡΘΡΟ 9 
«ΔΙΑΛΥΣΗ» 

Η Επιχείρηση διαλύεται: 

Α. Με ομόφωνη απόφαση του Διοικητικού Συμβουλίου, 
με απόφαση του κοινοτικού Συμβουλίου με την απόλυτη 
πλειοψηφία των μελών και απόφαση του Περιφερειακού 
Δ/ντή (συζευτικά). 

Β. Όταν λήξει, χωρίς να παραταθεί η διάρκεια της Επι¬ 
χείρησης η οποία ορίστηκε τριακονταετής. 

Την διάλυση της επιχείρησης ακολουθεί εκκαθάριση. 

Εκτός από την περίπτωση πτωχεύσεως, η εκκαθάριση 


γίνεται από τρεις εκκαθαριστές που ορίζονται από το Κοι¬ 
νοτικό Συμβούλιο. 

Στην εκκαθάριση διεκπεραιώνονται οι εκκρεμείς υποθέ¬ 
σεις, εισπράττονται οι απαιτήσεις ρευστοποιείται η περι¬ 
ουσία και πληρώνονται τα χρέη της Επιχείρησης.Το θετι¬ 
κό υπόλοιπο περιέρχεται στην Κοινότητα. 

ΑΡΘΡΟ 10 

«ΤΕΛΙΚΕΣ ΔΙΑΤΑΞΕΙΣ 

Η συγκρότηση, η λειτουργία και οι αρμοδιότητες των 
οργάνων διοίκησης, η εποπτεία, η διαχείριση και η λει¬ 
τουργία της επιχείρησης διέπονται από τις σχετικές με τις 
«ΔΗΜΟΤΙΚΕΣ ΚΑΙ ΚΟΙΝΟΤΙΚΕΣ ΕΠΙΧΕΙΡΗΣΕΙΣ», διατά¬ 
ξεις, του άρθρου 283 (άρθρο 266 Π.Δ. 323/1989 άρθρο 5 
παρ. 15του Ν. 2307/95) Π.Δ. 410 (ΦΕΚΑ' 231) Δημοτικού 
και Κοινοτικού κώδικα. 

ΑΡΘΡΟ 11 

«ΚΑΛΥΨΗ ΔΑΠΑΝΗΣ» 

Α. Από τις διατάξεις αυτής της απόφασης προκαλείται 
δαπάνη σε βάρος του προϋπολογισμού της Κοινότητας 
Θερμών, ύψους 10.000.000 δραχμών. 

Β. Γιατην ανωτέρω δαπάνη (10.000.000) έχει εγγράφει 
πίστωση στον προϋπολογισμό της Κοινότητας, ύψους 
10.000.000 δραχ. στον ΚΑΕ 212/9.1 με τίτλο «Εισφορά 
κοινότητας Θερμών για ίδιο κεφάλαιο της Κ.Ε. Θερμών». 

Η απόφαση αυτή να δημοσιευτεί στην Εφημερίδα της 
Κυβερνήσεως. 

Ξάνθη, 27 Ιουλίου 2001 

Ο Γενικός Γραμματέας Περιφέρειας 
ΑΡΗΣ ΠΑΠΑΔΟΠΟΥΛΟΣ 

ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 

ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΕΙΕΧ 22321 1 ΥΡΕΤ ΘΡ * ΡΑΧ 52 21 004 
ΗΛΕΚΤΡΟΝΙΚΗ ΔΙΕΥΘΥΝΣΗ: Ηΐΐρ: νννννν.θΐ.ςτ 

8-171311: \Λ/θήηΊ35ΪΘΓ @ Θ1.0Γ 

ΥΠΗΡΕΣΙΕΣ ΕΞΥΠΗΡΕΤΗΣΗΣ ΠΟΛΙΤΩΝ 


ΚΕΝΤΡΙΚΗ ΥΠΗΡΕΣΙΑ ΠΕΡΙΦΕΡΕΙΑΚΑ ΓΡΑΦΕΙΑ 

Σολωμού 51_ΠΩΛΗΣΗΣ Φ.Ε.Κ. 


Πληροφορίες δημοσιευμάτων Α.Ε. - Ε.Π.Ε. 
Πληροφορίες δημοσιευμάτων λοιπών Φ.Ε.Κ. 

5225 761 - 5230 841 
5225 713 - 5249 547 

ΘΕΣΣΑΛΟΝΙΚΗ - Βασ. Όλγας 227 - Τ.Κ. 54100 
ΠΕΙΡΑΙΑΣ - Γούναρη και Εθν. Αντίστασης 

Τ.Κ. 185 31 

(031)423 956 

4135 228 

Πώληση Φ.Ε.Κ. 

5239 762 

ΠΑΤΡΑ - Κορίνθου 327 - Τ.Κ. 262 23 

(061) 638 109 -110 

Φωτοαντίγραφα παλαιών Φ.Ε.Κ. 

5248 141 

ΙΩΑΝΝΙΝΑ - Διοικητήριο Τ.Κ. 450 44 

(0651) 87215 

Βιβλιοθήκη παλαιών Φ.Ε.Κ. 

5248 188 

ΚΟΜΟΤΗΝΗ - Δημοκρατίας 1 Τ.Κ. 691 00 

(0531) 22 858 

Οδηγίες για δημοσιεύματα Α.Ε. - Ε.Π.Ε. 

Εγγραφη Συνδρομητών Φ.Ε.Κ. και 

5248 785 

ΛΑΡΙΣΑ - Διοικητήριο Τ.Κ. 411 10 

ΚΕΡΚΥΡΑ - Σαμαρά 13 Τ.Κ. 491 00 

(041) 597449 
(0661) 89 127/89 120 

αποστολή Φ.Ε.Κ. 

5248 320 

ΗΡΑΚΛΕΙΟ - Πλ. Ελευθερίας 1, Τ.Κ. 711 10 
ΛΕΣΒΟΣ - Πλ. Κωνσταντινουπόλεως 

Τ.Κ. 811 00 Μυτιλήνη 

(081) 396 223 

(0251) 46 888/47 533 


ΤΙΜΗ ΠΩΛΗΣΗΣ ΦΥΛΛΩΝ ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ 


Σε έντυπη μορφή 

• Για τα ΦΕΚ από 1 μέχρι 24 σελίδες 300 δρχ. (0,88 βυτο) 

• Για τα ΦΕΚ από 24 σελίδες και πάνω η τιμή πώλησης κάθε φύλλου (δσέλιδου ή μέρους αυτού) προσαυξάνεται κατά 100 δρχ. 
ανά δσέλιδο ή μέρος αυτού. 


Σε μορφή ΟΟ: 



Τεύχος 

ΔΡΧ. 

Ευπο 

Α' 

60.000 

176,08 

Β' 

70.000 

205,43 

Δ' 

50.000 

146,74 

Α.Ε. - Ε.Π.Ε. (μηνιαίο) 

20.000 

58,69 

Α', Β', Δ' (τριμηνιαίο) 

30.000 

88,04 


Η τιμή των ΟΩδ παρελθόντων ετών προσαυξάνεται κατά 2.000 δρχ. (5,87 βυΐΌ) ανά έτος παλαιότητας. 
Η τιμή διάθεσης φωτοαντιγράφων ΦΕΚ 50 δρχ. (0,15 βυτο) ανά σελίδα 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Σε έντυπη μορφή Από το ΙπΙειτιβί 

Τεύχος Κ.Α.Ε. Προϋπολογισμού Κ.Α.Ε. εσόδου Κ.Α.Ε. Προϋπολογισμού Κ.Α.Ε. εσόδου 

2531_υπέρ ΤΑΠΕΤ 3512_2531_υπέρ ΤΑΠΕΤ 3512 



δρχ- 

θυτο 

δρχ- 

ΘυΐΌ 

δρχ- 

ευΐΌ 

δρχ- 

θυΐΌ 

Α' (Νόμοι, Π.Δ., Συμβάσεις κ.τ.λ.) 

70.000 

205,43 

3.500 

10,27 

60.000 

176,08 

3.000 

8,80 

Β' (Υπουργικές αποφάσεις κ.τ.λ.) 

100.000 

293,47 

5.000 

14,67 

70.000 

205,43 

3.500 

10,27 

Γ' (Διορισμοί, απολύσεις κ.λπ. Δημ. Υπαλλήλων) 

20.000 

58,69 

1.000 

2,93 

ΔΩΡΕΑΝ 

- 

- 

Δ' (Απαλλοτριώσεις, πολεοδομία κ.τ.λ.) 

100.000 

293,47 

5.000 

14,67 

50.000 

146,74 

2.500 

7,34 

Αναπτυξιακών Πράξεων (Τ.Α.Π.Σ.) 

50.000 

146,74 

2.500 

7,34 

30.000 

88,04 

1.500 

4,40 

Ν.Π.Δ.Δ. (Διορισμοί κ.λπ. προσωπικού Ν.Π.Δ.Δ.) 

20.000 

58,69 

1.000 

2,93 

ΔΩΡΕΑΝ 

- 

- 

Παράρτημα (Προκηρύξεις θέσεωνΔΕΠ κ.τ.λ.) 

10.000 

29,35 

500 

1,47 

ΔΩΡΕΑΝ 

- 

- 

Δελτίο Βιομηχανικής Ιδιοκτησίας (Δ.Ε.Β.Ι.) 

20.000 

58,69 

1.000 

2,93 

10.000 

29,35 

500 

1,47 

Ανωτάτου Ειδικού Δικαστηρίου (Α.Ε.Δ.) 

ΔΩΡΕΑΝ 

- 

- 

ΔΩΡΕΑΝ 

- 

- 

Προκηρύξεων Α.Σ.Ε. Π. 

30.000 

88,04 

1.500 

4,40 

10.000 

29,35 

500 

1,47 

Ανωνύμων Εταιρειών & Ε.Π.Ε. 

700.000 

2.054,29 

35.000 

102,71 

200.000 

586,94 

10.000 

29,35 

Διακηρύξεων Δημοσίων Συμβάσεων (Δ.Δ.Σ.) 

70.000 

205,43 

3.500 

10,27 

30.000 

88,04 

1.500 

4,40 


Το κόστος για την ηλεκτρονική μορφή πρόσβασης σε προηγούμενα έτη προσαυξάνεται κατά 2.000 δρχ. (5,87 θυτο) ανά έτος παλαιότητας. 


* Οι συνδρομές του εσωτερικού προπληρώνονται στις ΔΟΥ που δίνουν αποδεικτικό είσπραξης (διπλότυπο) το οποίο με τη 
φροντίδα του ενδιαφερομένου πρέπει να στέλνεται στην Υπηρεσία του Εθνικού Τυπογραφείου. 

* Η πληρωμή του υπέρ ΤΑΠΕΤ ποσοστού που αντιστοιχεί σε συνδρομές, εισπράττεται και από τις ΔΟΥ. 

* Οι συνδρομητές του εξωτερικού έχουν τη δυνατότητα λήψης των δημοσιευμάτων μέσω ίηίβιτίΘΐ, με την καταβολή των 
αντίστοιχων ποσών συνδρομής και ΤΑΠΕΤ. 

* Οι Νομαρχιακές Αυτοδιοικήσεις, οι Δήμοι, οι Κοινότητες ως και οι επιχειρήσεις αυτών πληρώνουν το μισό χρηματικό ποσό της 
συνδρομής και ολόκληρο το ποσό υπέρ του ΤΑΠΕΤ. 

* Η συνδρομή ισχύει για ένα χρόνο, που αρχίζει την 1η Ιανουάριου και λήγει την 31η Δεκεμβρίου του ίδιου χρόνου. 

Δεν εγγράφονται συνδρομητές για μικρότερο χρονικό διάστημα. 

* Η εγγραφή ή ανανέωση της συνδρομής πραγματοποιείται το αργότερο μέχρι τον Μάρτιο κάθε έτους. 

* Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. 


Οι υπηρεσίες εξυπηρέτησης των πολιτών λειτουργούν καθημερινά από 08.00' έως 13.00' 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




























